Laagi ja Miileni viis küsimust
#000000
AvalehtLiigadKarikavõistlusedSelver pakkus närvikõdi ja alistas viiegeimilises avamängus TalTechi
#000001
Selver pakkus närvikõdi ja alistas viiegeimilises avamängus TalTechi
#000002
Aadu Luukase Eesti karikavõistluste teise poolfinaali avakohtumine osutus viiegeimliseks põnevuslahinguks. Tiitlikaitsja Tallinna Selver alistas tulemusega 3:2 (19:25, 25:20, 25:21, 17:25, 15:11) TalTechi, astudes finaalikoha üle otsustavale kohtumisele vastu soodsamas seisus.
#000005
Kui Selver oli avageimi esimeses pooles väga heas hoos, hoides TalTechi ees neljapunktilist edu, siis geimi lõpuks tuuled pöördusid. TalTech survestas vastast serviga ja teenis kuuepunktilise eduga kindla geimivõidu. Teise ja kolmanda geimi algus oli võrdlemisi tasavägine, mängumeeste punktide saabumisel tegustes Selver enesekindlalt ja võttis kindlad geimivõidud. Neljandas geimis leidis TalTech oma jõuvarud ja alistas Selveri, kuid pidi viimases geimis tunnistama Selveri paremust. Poolfinaaliväärilisest kohtumisest teenis Selver 2 punkti ja TalTech 1 punkti.
#000006
Selveri meeskonna resultatiivseimaks osutus Oliver Orav, kes teenis 19 punkti (+10), lõi 4 serviässa ja tõi ühe blokipunkti. Timo Lõhmus, kes teenis koha algrivistuses, tõi võistkonnale 18 punkti (+5), lisades 5 blokipunkti. Selveri vastuvõtuprotsendiks oli 50 ja rünnakuid realiseeriti 45-protsendiliselt. Blokiga koguti 12 punkti ja löödi 9 serviässa.
#000008
TalTechi lipulaevaks osutus ülekaalukalt Matej Šmidl, kes eksis serviga kaheksal korral, kuid lisas meeskonna arvele 27 punkti (+14), lõi ühe ässpalingu ja tõi ühe blokipunkti. TalTechi vastuvõtt oli 33% ja rünnak 50%, nii bloki kui serviga lisandus 9 punkti.
#000009
Kui mõlema meeskonna arvele koguneb võrdselt üks võit, lähevad esmalt arvesse punktid. 3:0 ja 3:1 võiduga lisandub 3 punkti, 3:2 võit annab võitjale 2 ja kaotajale 1 punkti. Kui meeskondade punktide arv kattub, selgub finaalipileti saaja kuldse geimi abil.
#000010
Esimene 22. detsembril võistlustulle astuv finalist selgub juba homme Tartu Ülikooli spordihoones, kus peavad teise ja otsustava kohtumise Tartu Bigbank ja Pärnu Võrkpalliklubi. Seeriat juhib Tartu Bigbank, kes võitis esimese mängu võõrsil seisuga 3:0 ja teenis 3 punkti. TalTechi ja Selveri korduskohtumine toimub 15. detsembril kell 19:00 Sõle Spordihoones.
#000011
Eesti karikavõistlusedMatej ŠmidlOliver OravTallinna SelverTalTechTimo Lõhmus
#000014
Jaani kutsus GP-etappi mängima endise hoolealuse: see on kuidagi teistmoodi eriline kogemus
#000015
Vetevoolu GP-etapp meelitab Kloogaranda rekordarvu osalejaid
#000016
Timo Lõhmus liitub Tartu Bigbankiga!
#000017
TalTech võitis 9-aastase pausi järel meistrivõistlustelt medali, Rummi ja Losnikov jätsid koduklubiga hüvasti
#000019
Selveri ja TalTechi vaheline pronksiseeria algab tänase asemel järgmisel nädalal
#000022